stanford-oval/wikipedia huggingface dataset:
Kathleen Rubins
Henkilöhistoria

Rubins oli jo lapsena kiinnostunut tähdistä ja avaruudesta. Koululaisena hän osallistui avaruusleirille, joka innosti häntä opiskelemaan tiedeaineita ja matematiikkaa. Hän kävi koulua Kalifornian Napassa, minkä jälkeen hän aloitti opinnot vuonna 1996 San Diegon yliopistossa, jossa hän suoritti Bachelor of Science -tutkinnon molekyylibiologiassa. Hän jatkoi opintoja Stanfordin yliopiston lääketieteellisen tiedekunnan biokemian osastolla, jossa hän opiskeli mikrobiologiaa ja immunologiaa. Hänen Ph.D.-työnsä käsitteli syöpää.
Rubinsin päämääränä oli astronautin ura, ja sitä silmällä pitäen hän opiskeli lentäjäksi. Hänen harrastuksiinsa kuuluvat juoksu ja polkupyöräily, uinti, sukellus ja triathlon, lentäminen ja laskuvarjohyppy sekä lukeminen. Hän asuu Friendswoodissa Texasissa aviomiehensä kanssa.
Tiedeura

Rubinsin tieteellinen ura alkoi Salkin instituutissa (Salk Institute for Biological Studies), jossa hän selvitti HI-viruksen yhtymistä DNA:han. Yhdysvaltain armeijan lääketieteellisessä tutkimusinstituutissa hän tutki tarttuvia tauteja ja niiden ehkäisyä. Isorokkovirus kuului hänen ohjelmaansa sekä in vitro- että eläinkokeissa.
Rubins osallistui myös biolääketieteelliseen tutkimukseen Whitehead-instituutissa, joka toimii MIT:n yhteydessä. Hän johti laboratoriota, joka perehtyi virussairauksiin Keski- ja Länsi-Afrikassa, ja matkusti myös itse Kongon demokraattiseen tasavaltaan tutustumaan sairauksiin, joita aiheuttavat Ebolavirus, Marburg-virus ja Lassavirus sekä rokkovirukset. Yhdessä Yhdysvaltojen armeijan kanssa hän kehitti myös hoitokeinoja virustauteihin. Hänen työnsä tuloksia on esitetty tieteellisissä kokouksissa ja julkaisuissa. Kansainvälisellä avaruusasemalla hän jatkoi virusten, syövän, DNA:n ja sydän- ja verisuonisairauksien tutkimista sekä mikrogravitaation vaikutusta astronautteihin.
Avaruuslentäjän ura

Vuonna 2009 Rubins valittiin Nasan astronauttikurssile nro 20, jolle hyväksyttiin kaikkiaan yhdeksän hakijaa. Hänestä tuli 60. nainen avaruudessa, kun hänet laukaistiin 7. heinäkuuta 2016 Sojuz MS-01 -aluksella Baikonurin avaruuskeskuksesta kansainväliselle avaruusasemalle retkikunnan 48 jäsenenä. Siihen kuuluivat hänen lisäkseen japanilainen astronautti Takuya Onishi ja venäläinen kosmonautti Anatoli Ivanišin.
Avaruusasemalla Rubins teki DNA- ja virustutkimuksia sekä tutki mikrogravitaation vaikutusta sydämeen ja verenkiertoon. Hän on ensimmäinen henkilö, joka on tehnyt DNA:n sekvensoinnin avaruudessa, mikä auttaa sairauksien diagnosoinnissa ja hoitamisessa ja mikrobien identifioinnissa. Hän tutki myös avaruussäteilyn vaikutusta astronautteihin. Tutkimusten tulokset ovat arvokkaita avaruustutkimuksen tulevaisuudelle.
Rubins kävi kahdella avaruuskävelyllä, joilla hän asensi telakointilaitteita Yhdysvaltojen kaupallisia avaruusaluksia varten sekä teräväpiirtokameroita Maan kuvaamista varten. Hän palasi takaisin Maan pinnalle lokakuussa 2016 oltuaan 115 päivää avaruudessa retkikuntien 48 ja 49 mukana.
Lokakuussa 2020 Rubins lähti toiselle matkalle kansainväliselle avaruusasemalle Baikonurista Sojuz-raketilla retkikunnan 63 jäsenenä seuranaan venäläiset kosmonautit Sergei Ryžikov ja Sergei Kud-Svertškov ja palasi takaisin huhtikuussa 2021 oleskeltuaan avaruudessa retkikuntien 63/64 mukana 185 päivää. Avaruusasemalla hän jatkoi tutkimuksiaan DNA:n sekvensoinnista, syöpähoidoista ja gravitaation vaikutuksesta sydämen toimintaan. Tuloksista on hyötyä avaruuslentojen riskien arvioinnissa, mutta ne lisäävät tietämystä sairauksista myös Maassa. Hän teki toisella matkallaan kaksi avaruuskävelyä.
Rubins on viettänyt yhteensä 300 päivää avaruusasemalla ja tehnyt neljä kävelyä avaruudessa kahden matkansa aikana.
Rubins on valittu yhtenä 18 astronautista Artemis-avaruusohjelmaan, jonka tarkoituksena on lähettää ensimmäinen nainen Kuuhun.
Aiheesta muualla

Kuvia tai muita tiedostoja aiheesta Kathleen Rubins Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat 
Tieteilijät:  Scopus
Suomi–Ruotsi-maaottelu 2010

Suomi–Ruotsi-maaottelu 2010 järjestettiin 27.–28. elokuuta Helsingin olympiastadionilla. Kilpailussa Suomi voitti miesten ottelun pistein 214–195 ja Ruotsi naisten ottelun pistein 226–182. Suomi oli parempi molemmissa nuorten maaotteluissa, kun poikien maaottelu päättyi Suomen hyväksi 106–88 ja tyttöjen ottelu 119–82. Kävelymaaottelu päättyi tasapisteisiin 22–22, mutta Ruotsi määrättiin voittajaksi, sillä se sai lajivoiton sekä miehissä että naisissa.
Tulokset

| Maa | Miesten pisteet | Naisten pisteet |
| --- | --- | --- |
|  Suomi | 214 | 182 |
|  Ruotsi | 195 | 226 |
Tuloksissa Suomen pisteet on mainittu ensin.
Tulokset > Miehet

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Kilpailu | Voittaja | Tulos | Toinen | Tulos | Kolmas | Tulos | Pisteet |
| 100 m |  Jonathan Åstrand | 10,46 |  Tom Kling-Baptiste | 10,60 |  Joni Rautanen | 10,67 | 13-9 |
| 200 m |  Jonathan Åstrand | 20,83 |  Nil de Oliveira | 21,09 |  Joni Rautanen | 21,09 | 12-10 |
| 400 m |  Nil de Oliveira | 46,98 SB  |  Johan Wissman | 47,12 |  Matti Välimäki | 47,22 | 7-15 |
| 800 m |  Joni Jaako | 1.52,61 |  Jonas Hamm | 1.52,70 |  Robin Rohlén | 1.52,87 | 7-14 |
| 1 500 m |  Niclas Sandells | 3.46,36 |  Jonas Hamm | 3.47,22 |  Jonas Leandersson | 3.47,71 | 15-7 |
| 5 000 m |  Matti Räsänen | 14.02,35 |  Oskar Käck | 14.02,50 |  Johan Wallerstein | 14.03,58 | 10-12 |
| 10 000 m |  Oskar Käck | 29.04,56 |  Matti Räsänen | 29.05,07 |  Mats Granström | 29.07,24 | 10-12 |
| 110 m aidat |  Philip Nossmy | 13,78 |  Antti Korkealaakso | 13,94 |  Markus Vilen | 14,19 | 11-11 |
| 400 m aidat |  Thomas Nikitin | 51,55 |  Jussi Heikkilä | 51,73 |  Niklas Larsson | 52,18 | 9-13 |
| 3 000 m esteet |  Mustafa Mohamed | 8.34,99 |  Janne Ukonmaanaho | 8.36,74 |  Joonas Harjamäki | 8.43,84 | 12-10 |
| 4 x 100 m |  Suomi Henri Parikka Joni Rautanen Jonathan Åstrand Hannu Hämäläinen  | 39,62 |  Ruotsi Tom Kling-Baptiste Alexander Nordkvist Oskar Åberg Nil de Oliveira  | 40,17 |  |  | 5-2 |
| 4 x 400 m |  Ruotsi Niklas Larsson Oskar Åberg Fredrik Johansson Nil de Oliveira  | 3.11,46 |  Suomi Petteri Monni Santeri Tukia Visa Hongisto Matti Välimäki  | 3.11,70 |  |  | 2-5 |
| Korkeushyppy |  Osku Torro | 220 |  Jussi Viita | 220 SB		 |  Erik Sundlöf | 217 | 13-9 |
| Seiväshyppy |  Eemeli Salomäki | 550 |  Vesa Rantanen | 540 |  Oscar Janson | 530 | 15-7 |
| Pituushyppy |  Michel Tornéus | 795 |  Roni Ollikainen | 781 PB		 |  Tommi Evilä | 779 | 12-10 |
| Kolmiloikka |  Andreas Otterling | 16,21 |  Mikko Kivinen | 15,82 |  Aleksi Tammentie | 15,60 | 10-12 |
| Kuulantyöntö |  Niklas Arrhenius | 19,48 |  Jimmy Nordin | 18,52 |  Robert Häggblom | 18,16 | 7-15 |
| Kiekonheitto |  Niklas Arrhenius | 62,26 |  Frantz Kruger | 59,58 |  Mikko Kyyrö | 58,74 | 12-10 |
| Moukarinheitto |  Olli-Pekka Karjalainen | 76,44 |  David Söderberg | 75,63 |  Tuomas Seppänen | 74,11 | 16-6 |
| Keihäänheitto |  Tero Pitkämäki | 84,08 |  Ari Mannio | 83,48 |  Teemu Wirkkala | 80,58 | 16-6 |
| 10 000 m kävely |  Andreas Gustafsson | 40.59,30 PB		 |  Heikki Kukkonen | 41.05,00 PB		 |  Ato Ibáñez | 42.38,50 SB | 10-12 |
Tulokset > Naiset

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Laji | Voittaja | Tulos | Toinen | Tulos | Kolmas | Tulos | Pisteet |
| 100 m |  Carolina Klüft | 11,60 |  Lena Berntsson | 11,73 |  Emma Rienas | 11,76 | 6-16 |
| 200 m |  Elin Backman | 23,98 |  Moa Hjelmer | 23,99 |  Helene Bourdin | 24,22 | 6-16 |
| 400 m |  Helene Bourdin | 53,64 |  Rebecca Högberg | 54,46 |  Josefin Magnusson | 54,69 | 6-16 |
| 800 m |  Charlotte Schönbeck | 2.03,83 |  Suvi Selvenius | 2.06,34 |  Mari Järvenpää | 2.06,45 | 10-12 |
| 1 500 m |  Charlotte Schönbeck | 4.20,98 |  Sandra Eriksson | 4.21,64 |  Mari Järvenpää | 4.22,97 | 12-10 |
| 5 000 m |  Malin Liljestedt | 16.43,38 |  Minna Nummela | 16.44,17 |  Anna von Schenk | 16.44,85 | 9-13 |
| 10 000 m |  Isabellah Andersson | 33.54,50 |  Anna von Schenk | 34.15,14 PB		 |  Susanne Grimfors | 34.16,53 | 6-16 |
| 100 m aidat |  Emma Tuvesson | 13,39 |  Nooralotta Neziri | 13,50 |  Ida Aidanpää | 13,58 | 11-11 |
| 400 m aidat |  Ilona Ranta | 58,19 |  Frida Persson | 59,01 SB |  Emma Millard | 59,01 | 12-10 |
| 3 000 m esteet |  Sandra Eriksson | 9.55,37 |  Janica Mäkelä | 10.12,45 |  Minna-Maria Kangas | 10.15,65 | 16-5 |
| 4 x 100 m |  Ruotsi Emma Rienas Lena Berntsson Elin Backman Carolina Klüft  | 44,21 |  Suomi Jasmin Showlah Noora Hämäläinen Sari Keskitalo Jenna Jokela  | 45,23 |  |  | 2-5 |
| 4 x 400 m |  Ruotsi Josefin Magnusson Sandra Wagner Rebecca Högberg Helene Bourdin  | 3.37,48 |  Suomi Jenniina Halkoaho Ilona Ranta  Emma Millard Aino Paunonen  | 3.40,26 |  |  | 2-5 |
| Korkeushyppy |  Ebba Jungmark | 183 |  Maiju Mattila | 180 |  Anna Alexson  Victoria Dronsfield | 177 | 8-14 |
| Seiväshyppy |  Minna Nikkanen | 435 |  Malin Dahlström  Michaela Meijer | 405 |  |  | 10-11 |
| Pituushyppy |  Carolina Klüft | 634 |  Noora Pesola | 606 |  Erica Jarder | 597 | 8-14 |
| Kolmiloikka |  Elina Torro | 12,97 |  Sanna Nygård | 12,87 |  Angelica Ström | 12,64 | 14-8 |
| Kuulantyöntö |  Helena Engman | 17,69 |  Suvi Helin | 15,17 |  Catarina Andersson | 15,15 | 10-12 |
| Kiekonheitto |  Anna Söderberg | 58,85 |  Sanna Kämäräinen | 56,14 |  Tanja Komulainen | 55,01 | 11-11 |
| Moukarinheitto |  Cecilia Nilsson | 67,67 |  Tracey Andersson | 67,40 |  Merja Korpela | 66,66 | 9-13 |
| Keihäänheitto |  Sanni Utriainen | 57,26 PB		 |  Annika Petersson | 55,15 |  Jelena Jaakkola | 53,80 | 14-8 |
| 5 000 m kävely |  Mari Olsson | 23.45,60 |  Anne Halkivaha | 23.57,30 |  Tiina Muinonen | 24.29,70 | 12-10 |
David Coulthard

| David Coulthard |
| --- | --- |
 David Coulthard (2006).
Henkilötiedot
Syntynyt: 27. maaliskuuta 1971 (ikä 53)
Kansalaisuus:   Yhdistynyt kuningaskunta
Formula 1 -ura
Aktiivivuodet:  1994–2008
Talli(t):  Williams (1994–1995) McLaren (1996–2004) Red Bull (2005–2008)
Kilpailuja:  247 (246 starttia)
Maailman­mestaruuksia:  0
Voittoja:  13
Palkintosijoja:  62
Paalupaikkoja:  12
Nopeimpia kierroksia:  18
MM-pisteitä:  535
Ensimmäinen kilpailu:  Espanjan GP 1994
Ensimmäinen voitto:  Portugalin GP 1995
Viimeinen voitto:  Australian GP 2003
Viimeinen kilpailu:  Brasilian GP 2008
Aiheesta muualla
www.davidcoulthard.co.uk
Coulthard Belgian GP:ssä 2007
David Marshall Coulthard (s. 27. maaliskuuta 1971 Dumfries, Skotlanti, Iso-Britannia) on skotlantilainen entinen Formula 1 -kuljettaja, joka aloitti kilpauransa 1994 Williams-tallissa korvaten San Marinon GP:ssä kuolleen Ayrton Sennan. Ennen F1:tä Coulthard kilpaili muun muassa Formula Fordissa, Formula 3:ssa ja Formula 3000:ssa.
Ura > Williams 1994-1995

23-vuotias Coulthard aloitti kauden 1994 Williams-tallin testikuljettajana, mutta hänet nostettiin kisakuskiksi, kun tallin toista autoa ajanut Ayrton Senna kuoli San Marinon GP:ssä. Toisena kuljettajana jatkoi Damon Hill. Williams-kuljettajaksi oli huhuttu myös kauden 1992 maailmanmestaria Nigel Mansellia sekä Jean Alesia ja Riccardo Patresea. Coulthard jätti väliin Ranskan GP:n ja kauden kolme viimeistä kilpailua, joissa Williams korvasi hänet Mansellilla.
Debyyttikautensa loppupuolella Coulthard teki sopimuksen McLaren-tallin kanssa seuraavasta kaudesta, mutta Williams esti kuljettajansa lähtemisen. Coulthardilla oli voimassa oleva kolmen kauden mittainen sopimus Williamsin kanssa. Sopimus oli allekirjoitettu, kun Coulthard aloitti testikuljettajana vuoden 1993 jälkipuoliskolla, eivätkä Coulthardin taustavoimat pitäneet sitä sitovana. Asia vietiin F1-sopimuslautakunnan ratkaistavaksi, joka piti Williams-sopimusta lainvoimaisena ja kehotti kuljettajaa jatkamaan tallissa.
Kaudella 1995 Coulthard otti uransa ensimmäisen ja kauden ainoan osakilpailuvoittonsa Portugalin GP:ssä. Hän sijoittui MM-kokonaispisteissä kolmanneksi.
Ura > McLaren 1996-2004

Coulthard siirtyi kaudella 1996 McLaren-talliin, jossa ajoi kauden 2004 loppuun asti. Hän sijoittui MM-sarjan kolmanneksi kausina 1997, 1998 ja 2000, ja toiseksi kaudella 2001.
Ensimmäisellä McLaren-kaudellaan Coulthard sijoittui toiseksi Monacossa ja kolmanneksi Euroopan GP:ssä. Kaudella 1997 hän otti yllättäen uransa toisen ja McLaren-uransa ensimmäisen osakilpailuvoiton kauden avauskilpailussa Australiassa. Hän voitti jälleen Italiassa ja sijoittui MM-pisteissä kolmanneksi.
Kausi 1998 alkoi kohulla. Avauskilpailussa Australiassa Coulthard päästi Mika Häkkisen ohitseen kaksi kierrosta ennen maalia, luovuttaen tallikaverilleen osakilpailuvoiton. Kilpailun jälkeen kuljettajat ilmoittivat sopineensa jo ennen kilpailua, että voittoon saisi ajaa se McLaren-kuljettaja, joka johtaa kilpailua ensimmäisen mutkan jälkeen. Belgian GP:n lähdössä Coulthard aiheutti F1-historian suurimman joukkokolarin ja myöhemmin samassa kilpailussa Michael Schumacher törmäsi hänen peräänsä yrittäessään ohittaa Coulthardin kierroksella. Kauden loppupisteissä Coulthard sijoittui kolmanneksi.
Kaudella 1999 Coulthard kärsi teknisistä ongelmista ja Häkkiseen verrattuna heikoista aika-ajosuorituksista. Hän sijoittui MM-sarjan neljänneksi.
Kaudella 2000 Coulthard järjesti aikataulunsa uudelleen, keskittyen enemmän ajamiseen ja vähemmän markkinointityöhön. Hänen suorituksensa muuttuivat jälleen tasaisemmiksi, vaikka Häkkinen olikin edelleen McLaren-kuljettajista yleensä nopeampi aika-ajoissa. Coulthard sijoittui Brasilian GP:ssä toiseksi, mutta McLaren diskattiin sääntöjenvastaisen etusiiven vuoksi.
Kaudella 2001 McLarenin tallipäällikö Ron Dennis uskoi testejä hamunneen Coulthardin taistelevan maailmanmestaruudesta. Coulthard ajoi kauden aikana kaksi voittoa ja sijoittui MM-sarjan toiseksi, häviten mestaruuden Ferrarilla ajaneelle Michael Schumacherille 58 pisteellä.
2002 oli ensimmäinen kausi, jolloin Coulthard oli kokeneempi kuljettaja omassa tallissaan. Häkkisen lopetettua uransa hänen tilalleen värvättiin Kimi Räikkönen. Ennen kautta antamissaan haastatteluissa edellisvuosina Häkkisen varjoon jäänyt Coulthard uskoi olevansa nyt keskeisessä osassa tallin toiminnassa ja sanoi taistelevansa maailmanmestaruudesta. Hän sijoittui MM-sarjassa viidenneksi ja ajoi kauden ainoan voittonsa Monacon kilpailussa.
Kauden 2003 jälkeen McLaren ilmoitti, että kausi 2004 olisi Coulthardin viimeinen tallissa, jonka jälkeen hänet korvaisi Juan Pablo Montoya. Kauden 2003 kohokohta Coulthardille oli  Australian GP, jonka hän voitti.
Ura > Red Bull Racing 2005-2008

Coulthard siirtyi kaudeksi 2005 uuteen Red Bull -talliin, jossa hän ajoi myös kaudella 2006.
7. elokuuta 2006 talli kertoi Coulthardin jatkavan tallissa myös kaudella 2007, jolloin hänen tallitoverikseen siirtyi Mark Webber.
Red Bullilla Coulthard onnistui ajamaan kaksi kertaa palkintokorokkeelle: Monacossa 2006 ja Montrealissa 2008.
Kauden 2008 jälkeen Coulthard lopetti F1 -kilpauransa. Hän on Stirling Mossin jälkeen eniten osakilpailuja voittanut kuljettaja, joka ei ole voittanut maailmanmestaruutta.
Ura > DTM Mercedeksellä 2010-2012

Vuonna 2010 Coulthard solmi sopimuksen Mercedeksen kanssa DTM-sarjassa kilpailemisesta. Hän jatkoi sarjassa vuoteen 2012, jonka jälkeen ilmoitti lopettavansa aktiiviuransa moottoriurheilussa.
Formula 1 -tulokset > Kaudet numeroina

| Kausi | Talli | Sijoitus | GP:t | Pisteet | Voitot | Paalu- paikat | Nopeimmat kierrokset |
| --- | --- | --- | --- | --- | --- | --- | --- |
| 1994 | Williams-Renault | 8. | 8 | 14 | 0 | 0 | 2 |
| 1995 | Williams-Renault | 3. | 17 | 49 | 1 | 5 | 2 |
| 1996 | McLaren-Mercedes | 7. | 16 | 18 | 0 | 0 | 0 |
| 1997 | McLaren-Mercedes | 3. | 17 | 36 | 2 | 0 | 1 |
| 1998 | McLaren-Mercedes | 3. | 16 | 56 | 1 | 3 | 3 |
| 1999 | McLaren-Mercedes | 4. | 16 | 48 | 2 | 0 | 3 |
| 2000 | McLaren-Mercedes | 3. | 17 | 73 | 3 | 2 | 3 |
| 2001 | McLaren-Mercedes | 2. | 17 | 65 | 2 | 2 | 3 |
| 2002 | McLaren-Mercedes | 5. | 17 | 41 | 1 | 0 | 1 |
| 2003 | McLaren-Mercedes | 7. | 16 | 51 | 1 | 0 | 0 |
| 2004 | McLaren-Mercedes | 10. | 18 | 24 | 0 | 0 | 0 |
| 2005 | Red Bull-Cosworth | 10. | 18 | 17 | 0 | 0 | 0 |
| 2006 | Red Bull-Ferrari | 13. | 18 | 14 | 0 | 0 | 0 |
| 2007 | Red Bull-Renault | 10. | 17 | 14 | 0 | 0 | 0 |
| 2008 | Red Bull-Renault | 16. | 18 | 8 | 0 | 0 | 0 |
| Yhteensä | 15 kautta | - | 246 | 535 | 13 | 12 | 18 |
Formula 1 -tulokset > Voitot

| Nro | Kilpailu | Lähtöruutu |
| --- | --- | --- |
| 1 | Portugalin GP 1995 | 1. |
| 2 | Australian GP 1997 | 4. |
| 3 | Italian GP 1997 | 6. |
| 4 | San Marinon GP 1998 | 1. |
| 5 | Britannian GP 1999 | 3. |
| 6 | Belgian GP 1999 | 2. |
| 7 | Britannian GP 2000 | 4. |
| 8 | Monacon GP 2000 | 3. |
| 9 | Ranskan GP 2000 | 2. |
| 10 | Brasilian GP 2001 | 5. |
| 11 | Itävallan GP 2001 | 7. |
| 12 | Monacon GP 2002 | 2. |
| 13 | Australian GP 2003 | 11. |
Formula 1 -tulokset > Paalupaikat

| Nro | Kilpailu |
| --- | --- |
1: Argentiinan GP 1995
2: Italian GP 1995
3: Portugalin GP 1995
4: Euroopan GP 1995
5: Tyynenmeren GP 1995
6: Argentiinan GP 1998
7: San Marinon GP 1998
8: Kanadan GP 1998
9: Euroopan GP 2000
10: Saksan GP 2000
11: San Marinon GP 2001
12: Monacon GP 2001
DTM-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Mücke Motorsport | HOC 12 | VAL 13† | LAU Kesk. | NOR 13 | NÜR 10 | ZAN 12 | BRH 12 | OSC 14 | HOC Kesk. | ADR 10 | SHA 8 | 1 | 16. |
| 2011 | Mücke Motorsport | HOC 10 | ZAN 16 | SPL 9 | LAU 13 | NOR 8 | NÜR 17 | BRH 12 | OSC 10 | VAL DSQ | HOC 17† |  | 1 | 16. |
| 2012 | Mücke Motorsport | HOC 8 | LAU 12 | BRH 15 | SPL Kesk. | NOR 5 | NÜR 20 | ZAN Kesk. | OSC Kesk. | VAL 11 | HOC Kesk. |  | 14 | 15. |
Yksityiselämä

Coulthard oli naimisissa belgialaisen TV-toimittaja Karen Minierin kanssa vuosina 2013–2021. Heillä on vuonna 2008 syntynyt Dayton poika. Coulthard seurustelee itseään 23 vuotta nuoremman ruotsalaisen mallin Sigrid Silversandin kanssa.
F1-uransa jälkeen hän on toiminut BBC:n Formula 1 -lähetyksien asiantuntijana.
Aiheesta muualla

Kuvia tai muita tiedostoja aiheesta David Coulthard Wikimedia Commonsissa
Viralliset sivut
David Coulthardin tilastot (Arkistoitu – Internet Archive)
Wikiuutisissa on aiheeseen liittyvä uutinen: David Coulthardin ura päättyi
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Saksa  Italia  Yhdysvallat  Latvia  Puola 
Henkilöt:  Deutsche Biographie  DDB
Espanjan ympäriajo 2019

Espanjan ympäriajo 2019 oli järjestyksessään 74. maantiepyöräilyn Espanjan ympäriajo. Se alkoi Torreviejasta 24. elokuuta ja päättyi Madridiin 15. syyskuuta 2019. Kilpailu muodostui 21 etapista, yhteispituudeltaan 3291,4 kilometriä.
Primož Roglič voitti ensimmäisenä slovenialaisena pyöräilyn Grand Tourin kokonaiskilpailun. Hän kukisti toiseksi sijoittuneen espanjalaisen Alejandro Valverden 2 minuutilla ja 33 sekunnilla. Kokonaiskilpailussa kolmanneksi sijoittunut Rogličin maanmies Tadej Pogačar voitti nuorten kilpailun. Pistekilpailun voitti Primož Roglič. mäkikirikilpailun Geoffrey Bouchard ja joukkuekilpailun Movistar Team.
Tulokset > Kokonaiskilpailu

Lähde: Pro Cycling Stats
|  | Ajaja | Joukkue | Aika |
| --- | --- | --- | --- |
| 1 |  Primož Roglič   | Team Jumbo-Visma | 83.07.14 |
| 2 |  Alejandro Valverde  | Movistar Team | + 2.33 |
| 3 |  Tadej Pogačar  | UAE Team Emirates | + 2.55 |
| 4 |  Nairo Quintana  | Movistar Team | + 3.46 |
| 5 |  Miguel Ángel López  | Astana Team | + 4.48 |
| 6 |  Rafał Majka | Bora-Hansgrohe | + 7.33 |
| 7 |  Wilco Kelderman | Team Sunweb | + 10.04 |
| 8 |  Carl Fredrik Hagen | Lotto Soudal | + 12.54 |
| 9 |  Marc Soler  | Movistar Team | + 22.27 |
| 10 |  Mikel Nieve | Mitchelton-Scott | + 22.34 |
| 11 |  James Knox | Deceuninck–Quick-Step | + 22.55 |
| 12 |  Dylan Teuns | Bahrain-Merida | + 24.06 |
| 13 |  Jakob Fuglsang | Astana Team | + 26.49 |
| 14 |  Sergio Higuita | EF Education First | + 32.17 |
| 15 |  Hermann Pernsteiner | Bahrain-Merida | + 33.40 |
| 16 |  Ion Izagirre | Astana Team | + 42.00 |
| 17 |  Ruben Guerreiro | Katjuša-Alpecin | + 42.05 |
| 18 |  Nicolas Edet | Cofidis | + 46.24 |
| 19 |  Esteban Chaves | Mitchelton-Scott | + 53.03 |
| 20 |  Tao Geoghegan Hart | Team Ineos | + 1.04.21 |
Tulokset > Pistekilpailu

|  | Ajaja | Joukkue | Pisteet |
| --- | --- | --- | --- |
| 1 |  Primož Roglič   | Team Jumbo-Visma | 155 |
| 2 |  Tadej Pogačar  | UAE Team Emirates | 136 |
| 3 |  Sam Bennett | Bora-Hansgrohe | 134 |
| 4 |  Alejandro Valverde  | Movistar Team | 132 |
| 5 |  Nairo Quintana  | Movistar Team | 100 |
| 6 |  Miguel Ángel López  | Astana Team | 76 |
| 7 |  Philippe Gilbert | Deceuninck–Quick-Step | 73 |
| 8 |  Dylan Teuns | Bahrain-Merida | 69 |
| 9 |  Tosh Van der Sande | Lotto Soudal | 63 |
| 10 |  Sergio Higuita | EF Education First | 62 |
Tulokset > Mäkikirikilpailu

|  | Ajaja | Joukkue | Pisteet |
| --- | --- | --- | --- |
| 1 |  Geoffrey Bouchard  | Ag2r-La Mondiale | 76 |
| 2 |  Ángel Madrazo | Burgos-BH | 44 |
| 3 |  Sergio Samitier | Euskadi Basque Country - Murias | 42 |
| 4 |  Tadej Pogačar  | UAE Team Emirates | 38 |
| 5 |  Tao Geoghegan Hart | Team Ineos | 35 |
| 6 |  Wout Poels | Team Ineos | 31 |
| 7 |  Alejandro Valverde  | Movistar Team | 29 |
| 8 |  Sergio Henao | UAE Team Emirates | 27 |
| 9 |  Jakob Fuglsang | Astana Team | 24 |
| 10 |  Mikel Bizkarra | Euskadi Basque Country - Murias | 22 |
Tulokset > Nuorten kilpailu

|  | Ajaja | Joukkue | Aika |
| --- | --- | --- | --- |
| 1 |  Tadej Pogačar  | UAE Team Emirates | 83.10.09 |
| 2 |  Miguel Ángel López  | Astana Team | + 1.53 |
| 3 |  James Knox | Deceuninck–Quick-Step | + 20.00 |
| 4 |  Sergio Higuita | EF Education First | + 29.22 |
| 5 |  Ruben Guerreiro | Katjuša-Alpecin | + 39.10 |
| 6 |  Tao Geoghegan Hart | Team Ineos | + 1.01.26 |
| 7 |  Kilian Frankiny | Groupama-FDJ | + 1.08.47 |
| 8 |  Óscar Rodríguez | Euskadi Basque Country - Murias | + 1.10.19 |
| 9 |  Ben O'Connor | Dimension Data | + 1.22.58 |
| 10 |  Sepp Kuss | Team Jumbo-Visma | + 1.32.38 |
Tulokset > Joukkuekilpailu

|  | Joukkue | Aika |
| --- | --- | --- |
| 1 |  Movistar Team  | 248.26.24 |
| 2 |  Astana Team | + 51.38 |
| 3 |  Team Jumbo-Visma | + 2.03.42 |
| 4 |  Mitchelton-Scott | + 2.26.47 |
| 5 |  Ag2r-La Mondiale | + 3.14.09 |
| 6 |  Team Sunweb | + 3.20.01 |
| 7 |  Euskadi Basque Country - Murias | + 3.38.55 |
| 8 |  Bahrain-Merida | + 3.45.14 |
| 9 |  Dimension Data | + 3.55.52 |
| 10 |  Team Ineos | + 4.00.34 |